EkBass/fiwiki-20250220-pages-articles huggingface dataset:
Scotland Yard

Scotland Yard (virallisesti New Scotland Yard) on Suur-Lontoon poliisitoimen (Metropolitan Police Service) päämaja. Suur-Lontoon poliisitoimi on vastuussa suurimman osan Lontoon lainvalvonnasta. Nimitys juontuu Suur-Lontoon poliisitoimen alkuperäisen päämajan sijainnista Whitehallissa, jossa sillä oli takaovi Great Scotland Yard -nimisellä kadulla. Scotland Yardin puoleisesta sisäänkäynnistä tuli poliisiaseman julkinen sisäänkäynti ja ajan myötä kadusta ja Suur-Lontoon poliisitoimesta tulivat synonyymisiä. The New York Times kirjoitti vuonna 1964, että juuri niin kuin Wall Street antoi nimensä New Yorkin rahoituslaitosten keskittymälle, niin myös Scotland Yard antoi nimensä poliisitoiminnalle Lontoossa.Farnsworth, Clyde H. Move Is Planned by Scotland Yard, The New York Times, 15.5.1964. Poliisitoimi muutti Great Scotland Yardilta vuonna 1890 ja uudelle päämajalle annettiin nimi New Scotland Yard. Nykyinen New Scotland Yard sijaitsee Broadwayn kadulla Victorian kaupunginosassa ja on ollut Suur-Lontoon poliisitoimen päämaja vuodesta 1967 lähtien. Vuonna 2013 julkaistiin, että poliisitoimi tulee muuttamaan pienempään rakennukseen Victoria Embankmentiin vuonna 2015. Uuden päämajan nimeksi tulee Scotland Yard. == Historia == Suur-Lontoon poliisitoimen perusti Sir Robert Peel vuonna 1829. == Lähteet == == Aiheesta muualla == * Metropolitan Police Branches * Luokka:Poliisitalot Luokka:Yhdistyneen kuningaskunnan poliisitoimi Luokka:City of Westminsterin rakennukset ja rakennelmat
Cherbourg-Octeville

Cherbourg-Octeville on entinen kunta Normandiassa, Ranskan luoteisosassa, Cotentinin niemimaalla. Kaupungin asukasluku vuonna 2006 oli 40 838 ja kaupunkia ympäröivän Cherbourgin metropolialueen (aire urbaine de Cherbourg) asukasluku oli 116 563. Kaupungissa sijaitsee Ranskan laivaston tukikohta. ==Kuntaliitos== Kaupunki syntyi 28. helmikuuta 2000, kun Octeville liitettiin Cherbourgin kaupunkiin. Kunta liitettiin 1. tammikuuta 2016 perustettuun Cherbourg-en-Cotentin kuntaan yhdessä neljän muun kunnan kanssa, jotka olivat Équeurdreville-Hainneville, La Glacerie, Querqueville ja Tourlaville.www.legifrance.gouv.fr == Lähteet == == Aiheesta muualla == *Cherbourg-Octevillen viralliset verkkosivut Luokka:Ranskan entiset kunnat Luokka:Cherbourg-en-Cotentin
Idea

Idea () on yleiskielessä oivallus, uusi ajatus, aate, tai pulman ratkaisu. Ideasta voi tulla keksintö. Filosofiassa sanalla idea on viitattu olioiden ontologiseen olemukseen. Sanaa on käytetty filosofiassa myös muunlaisista käsitteellisistä ajatussisällöistä. Ideat olivat keskeinen osa Platonin ideaoppia. Platonin mukaan havaitun todellisuuden esineet ja asiat ovat vain ideoiden todellisuuden epätäydellisiä heijastumia.Platon: Valtio 509d-513e. Myöhemmin idean käsite on muuttunut yleisemmäksi.Facta 2001. s. 362 == Katso myös == * Aate * Ajatus * Ideologia * Käsite * Meemi * Mielipide * Muoto * Serendipisyys == Lähteet == == Aiheesta muualla == Luokka:Filosofian termit Luokka:Kognitio Luokka:Mielenfilosofia
Tonsuuri

Tonsuuri on joidenkin kristillisten kirkkokuntien piirissä harjoitettu tapa ajella papistolta hiukset. Se kuvaa hengenmiesten luopumista maallisesta kunniasta ja muodin noudattamisesta. Roomalainen tonsuuri, jossa päälaki on ajeltu paljaaksi, kuvaa myös Kristuksen orjantappurakruunua. Se oli 400-luvulta alkaen erottamassa pappeja maallikoista.Otavan Iso tietosanakirja, Otava 1966, osa 8, palsta 1511 600- ja 700-luvulla tunnettiin kolme eri tonsuurin muotoa: * Itäistä tonsuuria eli Paavalin tonsuuria pidetään Paavalin alkuunpanemana, ja siinä ajellaan koko pää. * Kelttiläisessä tonsuurissa ajeltiin pään etuosa korvasta korvaan, mutta takana hiukset saivat kasvaa vapaasti. * Roomalaisessa tonsuurissa, joka oli käytössä länsimaissa, ajellaan vain päälaki siten, että päätä ympäröi hiusten muodostama rengas. Tämän tonsuurin, Pietarin tonsuuri eli seppeltonsuurin, väitetään saaneen alkunsa apostoli Pietarista, ja se oli katolisen kirkon käytäntö, kunnes pakollinen tonsuuri hylättiin vuonna 1972. Katolisen papiston yhäkin käyttämä pieni kalotti, zucchetto, on alun perin suunniteltu paljaan päälaen lämmittämiseksi. Nykyään tonsuurista on luovuttu, mutta jotkut kristityt harjoittavat yhä symbolista tonsuuria. Siinä esimerkiksi kastettavan tai papiksi vihittävän päästä leikataan hiustupsuja, joiden kuitenkin sallitaan kasvaa takaisin. Jotkut perinteitä kunnioittavat katolilaiset noudattavat yhä tonsuuria. ==Tonsuuri ortodoksisessa kirkossa== Nykyisin ortodoksisessa kirkossa toimitetaan kolmenlaista tonsuuria. Jokaiselta kastettavalta maallikolta leikataan hiuksia kasteen jälkeen. Tämä symboloi vihkimistä kuninkaallisen pappeuteen. Pappeuden mysteeriossa alimpaan pappeuteen vihittävältä lukijalta leikataan hiuksia symboloimaan hierarkkiseen pappeuteen vihkimistä. Myös jokaiselta munkiksi ja nunnaksi vihittävältä leikataan hiuksia. ==Lähteet== == Aiheesta muualla == Luokka:Kristillinen papisto Luokka:Hiustyylit Luokka:Kristilliset käsitteet
Sotilaskotiyhdistys

Sotilaskotijärjestön tarkoitus on toimia maanpuolustushenkeä ja -valmiutta edistävänä maanpuolustusjärjestönä. Järjestö huolehtii varusmiesten ja reservin kertausharjoituksissa olevien, sotilaskotiyhdistysten jäsenten ja henkilöstön hyvinvoinnista. Sotilaskotihenkilöstöä osallistuu muun muassa Puolustusvoimien valtakunnallisen lippujuhlapäiväparaatin maanpuolustusjärjestöjen kulkueen lippulinnaan. Vuonna 2017 sotilaskotijärjestöön kuului 4 848 vapaaehtoista sotilaskotisisarta ja toimenhaltijoita 184. Vapaaehtoistyötä tehtiin kaikkiaan 187 864 tuntia. Sotilaskotitoiminta Suomessa alkoi vuonna 1918 Saksasta koulutuksesta palanneiden jääkärien aloitteesta ja Suomen ensimmäisen sotilaskodin avasi Helsingin NMKY 15. huhtikuuta 1918. ==Sotilaskotiyhdistykset Suomessa == Sotilaskotiliitto - Soldathemsförbundet r.y Perustettu Dragsvik soldathemsförening rf Haminan sotilaskotiyhdistys ry 1923 Helsinki-Santahamina sotilaskotiyhdistys ry 1922 Helsingin sotilaskotiyhdistys ry 1922 Hämeenlinnan sotilaskotiyhdistys ry 1922 Jyväskylän sotilaskotiyhdistys ry Kajaanin sotilaskotiyhdistys ry 1922 Kauhavan sotilaskotiyhdistys ry Keuruun sotilaskotiyhdistys ry Kokkolan sotilaskotiyhdistys ry Kontiolahden sotilaskotiyhdistys ry Korian sotilaskotiyhdistys ry Kotkan sotilaskotiyhdistys ry 1922 Kouvolan-Utin sotilaskotiyhdistys ry 1922 Kuoreveden sotilaskotiyhdistys ry Lappeenrannan sotilaskotiyhdistys ry 1922 Luonetjärven sotilaskotiyhdistys ry Mikkelin sotilaskotiyhdistys ry 1922 Niinisalon sotilaskotiyhdistys ry Oulun sotilaskotiyhdistys ry 1922 Porin sotilaskotiyhdistys ry Rajasotilaskotiyhdistys ry Rannikkosotilaskotiyhdistys ry 192 Riihimäen sotilaskotiyhdistys ry 1924 Rissalan sotilaskotiyhdistys ry Rovaniemen sotilaskotiyhdistys ry 1925 Seinäjoen seudun sotilaskotiyhdistys ry Sodankylän sotilaskotiyhdistys ry Sotilaskotiperinneyhdistys ry Säkylän sotilaskotiyhdistys ry Tampereen Seudun sotilaskotiyhdistys ry Turun sotilaskotiyhdistys ry 1922 Tuusulan sotilaskotiyhdistys ry 1922 Tampereen Seudun sotilaskotiyhdistys ry Vaasan sotilaskotiyhdistys ry Valkealan sotilaskotiyhdistys ry Ähtärin sotilaskotiyhdistys ry 1960 Sotilaskotityötä voi tehdä jokainen 16 vuotta täyttänyt Suomen kansalainen, jonka jokin sotilaskotiyhdistys hyväksyy jäsenekseen. Liiton arvot ovat vapaaehtoisuus, osaaminen ja itsensä kehittäminen sekä luotettavuus, iloisuus ja palvelualttius. Sota-aikana rintamalla sotilaita palveli yli 1 000 sotilaskotia, joissa työskenteli yli 3 000 sotilaskotisisarta. Lisäksi kotirintamalla toimivat sotilaskotiyhdistykset ja sotilaskotiliitto lähettivät niin sanottuja tuntemattoman sotilaan paketteja rintamalle useita satojatuhansia kappaleita. Sotilaskotityöntekijää kutsutaan sotilaskotihenkilöstön kesken usein edelleen sisareksi. == Katso myös == *Sotilaskotiliitto *Rannikkosotilaskoti *Sotilaskoti == Aiheesta muualla == *http://www.sotilaskotiliitto.fi Luokka:Suomalaiset maanpuolustusjärjestöt
Sode

Sode on kunta Haute-Garonnen departementissa Oksitanian hallintoalueella Ranskassa. Kunnassa oli 19 asukasta vuoden 1999 väestönlaskennassa. Soden pinta-ala on kuusi neliökilometriä. == Lähteet == Luokka:Haute-Garonnen kunnat
Utajärven rautatieasema

Utajärven rautatieasema () on Suomen rataverkon liikennepaikka Utajärven kunnan kirkonkylällä rataosalla , noin 58 kilometriä itään Oulun rautatieasemalta. Asemalla pysähtyvät kaikki Helsinki–Kuopio–Oulu-reittiä kulkevat henkilöjunat. Asemalla on kaksi matkustajalaituria. Varsinainen tavaraliikenne lopetettiin asemalla vuonna 2002, mutta siellä kuormataan yhä epäsäännöllisesti vähäisiä määriä raakapuuta. Utajärven asema on miehittämätön, ja liikenteenohjaustoiminnot hoidetaan nykyisin keskitetysti kaukokäytöllä Oulusta käsin. ==Rakennukset== ===Asemarakennus=== Asemarakennus on rakennettu rataosuuden Muhos–Utajärvi valmistuttua vuonna 1928. Asemarakennus on Muhoksen aseman tapaan kaksikerroksinen, ulkoisesti pelkistetty puinen rakennus. Samantyylisiä asemarakennuksia on runsaasti esimerkiksi Pohjois-Ruotsissa. Rakennus sijaitsee suunnilleen ratapihan puolivälissä. Rakennuksen alakerrassa sijaitsivat odotushuone sekä henkilökunnan toimisto- ja sosiaalitilat. Yläkerrassa oli asuinhuoneistoja. Lipunmyynti asemalla lopetettiin vuonna 1998, ja Senaatti-kiinteistöt myi sen vuonna 2007. Nykyisin koko asemarakennus on vuokrattavana juhla- tai majoitustilana. http://www.vapaa-ajanasema.com ===Tavaramakasiini=== Asemarakennuksesta länteen sijaitsee puinen makasiinirakennus, jonka tunnusomaisena piirteenä on jykevästä puusta rakennettu korotettu laituri ovelta laiturinreunalle. Tätä puista kuormauslaituria ei ole toistaiseksi purettu. Tavaramakasiinin vierellä on nykyisin laitetila. ===Vesitorni=== Asemarakennuksesta itään sijaitsee vanha punatiilinen rautatien vesitorni. Nykyisin torni on tiettävästi yksityisomistuksessa. ==Turvalaitteet== 15\. toukokuuta 1998 saakka Utajärven asemalla oli käytössä niin sanottu köyhänmiehen releasetinlaite eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi. ==Lähteet== ==Aiheesta muualla== * Luokka:Pohjois-Pohjanmaan henkilöliikenteen rautatieliikennepaikat Luokka:Utajärven liikenne Luokka:Utajärven rakennukset ja rakennelmat
Agis II

Agis II (, kuoli noin 401 eaa.) oli antiikin aikainen Spartan kuningas. Hän oli Arkhidamos II:n vanhin poika ja Agesilaoksen velipuoli. Agis seurasi isäänsä kuninkaana noin vuoden 427 eaa. paikkeilla ja johti spartalaisten sotatoimia Attikassa peloponnesolaissodan aikana. Ateena ja Sparta solmivat Nikiaan rauhan vuonna 421 eaa. Tämän jälkeen Ateena liittoutui Argoksen kaupunkivaltion kanssa. Agis löi Ateenan ja Argoksen joukot Mantineian taistelussa vuonna 418 eaa. Agis johti Ateenan vastaista taistelua aina kaupungin antautumiseen asti vuonna 404 eaa. Peloponnesolaissodan jälkeen Agis sairastui matkalla kotiin Delfoin oraakkelin luota. Hän kuoli Spartassa ehkä vuonna 401 eaa. Agiksen sisar oli Kyniska, joka on ensimmäinen Olympian kisojen voittajaksi merkitty nainen. == Lähteet == Luokka:Spartan kuninkaat
Anal Thunder

Anal Thunder on suomalainen punk-yhtye, joka perustettiin Lappeenrannassa vuonna 1997. Alkoholi on yhtyeessä vaikuttava tekijä ja yhtye viittaa sanoituksissaan yleensä siihen. Esimerkkinä laulut ”My God Drinks Magyar”, "War on Alcohol", ”Drink Myself to Death” ja ”Kids on Alcohol”. Yhtyeen verkkosivuilla kannustetaan kävijöitä lähettämään tarinoita omista kännikokemuksistaan lupaamalla ”viinaa ja kaikkee siistii”. Sanoitukset ovat kuitenkin tarkoituksella provosoivia eivätkä sinänsä kannusta ketään liialliseen alkoholin käyttöön, ellei sitten halua leimautua ”känniseksi idiootiksi”. Sanoitukset ovat lisäksi muuttuneet kantaa ottavimmiksi, kun yhtyeen jäsenille on tullut lisää ikää ja yhtyeen potentiaali on kasvanut. Yhtye ei halua enää esiintyä pelkkänä huumoribändinä, jollaisena se alun perin lähti käyntiin. Anal Thunderille on myös tyypillistä, että he lainaavat melodioita toisten yhtyeiden kappaleilta, kuten "My God Drinks Magyar" (The Doors - Light My Fire), "I Choose The Sin" (Dio - Holy Diver) tai "I'm Your Homer" (Simpsonit-televisiosarjan tunnusmusiikki). Yhtye on esittänyt myös kappaleita "Boys (Summertime Love)" (Sabrina) ja "Poison" (Alice Cooper) sekä tehnyt oman versionsa Kim Wilden kappaleesta "Kids in America" nimellä "Kids on Alcohol". == Jäsenet == * Ultima Foole – laulu * Jutila – kitara * El Loso – kitara * Teenage – basso * Pulju – rummut * Milka – viulu, laulu == Diskografia == === Studioalbumit === * * * === EP:t === * * * * * === Split- albumit === * == Lähteet == == Aiheesta muualla == * Luokka:Lappeenrannan musiikki Luokka:Suomalaiset punkyhtyeet
Tet

Tet tai TET voi tarkoittaa seuraavia asioita: * ṭet, heprealainen kirjain * TET, peruskoulussa suoritettava työelämään tutustuminen * teatteritaiteen tohtori TeT * tết, vietnamilainen uudenvuoden juhla * Tet-hyökkäys, hyökkäys Vietnamin sodassa * TET, ukrainalainen televisiokanava.
Kleopatra I

Kleopatra I (, ; n. 215–176 eaa.) oli Egyptin kuningatar noin vuosina 190–176 eaa. Hänen vanhempansa olivat seleukidien kuningas Antiokhos III ja tämän puoliso Laodike. Kleopatra naitettiin poliittisista syistä, osana Lysimakheian rauhansopimusta Ptolemaios V:lle vuonna 193 eaa. Rauhansopimuksella lopetettiin Egyptin ja Syyrian välinen sotatila ja rajakonfliktit. Ptolemaios V:n kuoleman jälkeen Kleopatra I oli Egyptin tosiallinen sijaishallitsija vuosina 180–176 eaa., koska seuraavaksi faaraoksi valittu Ptolemaios VI oli vuonna 180 eaa. alaikäinen, vasta noin 12-vuotias. Kleopatra I:n ja Ptolemaios V:n muita lapsia olivat Kleopatra II ja Ptolemaios VIII. ==Lähteet== Luokka:Egyptin kuningattaret Luokka:Ptolemaiokset Luokka:200-luvulla eaa. syntyneet Luokka:100-luvulla eaa. kuolleet
Subhumans

Subhumans on brittiläinen punk-yhtye. Dick Lucas perusti sen Trowbridgessä vuonna 1979. Yhtye julkaisi ensimmäisen demonsa vuonna 1981. Vuodesta 1983 lähtien se on julkaissut albumeja omalla levy-yhtiöllään, Bluurg Recordsilla. Yhtye ilmoitti hajoavansa vuonna 1985, mutta sen jäsenet ovat satunnaisesti soittaneet yhdessä sen jälkeenkin. Suomessa yhtye on nähty keikalla Puntala- Rockissa vuonna 2004. == Diskografia == === Studioalbumit === *The Day the Country Died (1983) *From the Cradle to the Grave (1984) *Worlds Apart (1985) *EP-LP (1985) *29:29 Split Vision (1986) *Time Flies + Rats (1990) *Unfinished Business (1998) *Live in a Dive (2004) *Internal Riot (CD/LP, Bluurg Records 2007) *Crisis Point (2019) ===EP:t=== * "Demolition War" (EP, Spiderleg Records 1981) * "Reasons for Existence" (EP, Spiderleg Records 1982) * "Religious Wars" (EP, Spiderleg Records 1982) * "Wessex ’82" (EP, Bluurg Records 1982) - with the Pagans, Organized Chaos, A Heads * "Evolution" (EP, Bluurg Records 1983) * "Time Flies But Aeroplanes Crash" (12" EP, Bluurg Records 1983) * "Rats" (EP, Bluurg Records 1984) * "Unfinished Business" (1998) Luokka:Brittiläiset punkyhtyeet
Rocka Rolla

Rocka Rolla on englantilaisen heavy metal -yhtye Judas Priestin esikoisalbumi, ja se julkaistiin vuonna 1974. Albumin tuotti Rodger Bain, joka tunnetaan mm. Black Sabbathin kolmen ensimmäisen albumin tuottajana. Yhtye oli pettynyt albumin soundeihin, ja heidän mukaansa tuottajalla oli liikaa valtaa kappaleita valittaessa. Albumi julkaistiin uudelleen vuonna 1987 eri kannella. Syyksi epäillään alkuperäisen kannen ja Coca-Cola-yhtiön tunnuksen samankaltaisuutta. Kappale "Caviar And Meths" oli alun perin 14-minuuttinen, mutta sitä lyhennettiin aikarajoitusten vuoksi. == Kappaleet == == Kokoonpano == * Rob Halford – laulu * K.K. Downing – kitarat * Glenn Tipton – kitarat * Ian Hill – basso * John Hinch – rummut ==Aiheesta muualla== *Judas Priest Info Pages , tietoa albumin synnystä * * Luokka:Vuoden 1974 esikoisalbumit Luokka:Judas Priestin albumit
Simon Callow

Simon Philip Hugh Callow (s. 15. kesäkuuta 1949 Lontoo, Englanti) on englantilainen näyttelijä. Hänen elokuvauransa alkoi pienellä roolilla Mozartin elämästä kertovassa elokuvassa Amadeus, jossa hän esitti Emanuel Schikanederia. Elokuva perustuu Peter Shafferin näytelmään Amadeus, jonka pääosaa hän oli esittänyt näyttämöllä. Callow on avoimesti homoseksuaali. Hän kertoi asiasta omaelämäkerrassaan Being an Actor vuonna 1984. == Filmografia == * Amadeus (1984) * Hotelli Firenzessä (1985) * Maurice (1987) * Terveisiä unelmien reunalta (1990) * Neljät häät ja yhdet hautajaiset (1994) * Street Fighter (1994) * Jefferson in Paris (1995) * Ace Ventura – luonto kutsuu (1995) * Rakastunut Shakespeare (1998) * Saiturin joulu (2001) (ääni) * Ei kenenkään maa (2001) * Thunderpants (2002) * Bright Young Things (2003) * Oopperan kummitus (2004) * Virran viemää (2006) (ääni) * Chemical Wedding (2008) == Lähteet == == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1949 syntyneet Luokka:Elävät henkilöt
Alter Ego

Alter Ego on suomalaisen popyhtye Egotripin elokuussa 1998 julkaistu kolmas studioalbumi. Levy on ensimmäinen, jolla rumpalina toimi Sampo Haapaniemi ja basistina Mikko Mäkelä. Albumin viimeinen kappale Lautturi on alun perin Eppu Normaalin kappale. Albumi nousi Suomen virallisen listan sijalle 11. == Kappaleet == # # # # # # # # # # # # # == Kokoonpano == * Knipi – kitarat * Skele – kitarat * Mikki Kauste – laulu, koskettimet * Sampo Haapaniemi – rummut * Mikko Mäkelä – basso == Singlet == * ”Pois minusta paha henki” (1998) # Pois minusta paha henki # Hyvä bore (8-raitaversio) # Ympyrä (8-raitaversio) # Kiire (8-raitaversio) * ”Ulkopuolella” (1998) # Ulkopuolella * ”Posteljooni” (1998) # Posteljooni # Jos sä lähdet pois # Lähe menee # Posteljooni (Arttu Goes kapakka -mix) * ”Lautturi” (1999) # Lautturi * ”Hei pieni” (1999) # Hei pieni # Poika kalpea # Poika kalpea Vox == Aiheesta muualla == * Alter Ego discogs.com -sivustolla == Lähteet == Luokka:Egotripin albumit Luokka:Vuoden 1998 albumit Luokka:Zen Garden Recordsin albumit
Kleopatran neula (Lontoo)

Kleopatran neula () on Lontoossa sijaitseva, noin 21 metriä korkea ja 225 tonnia painava, hieroglyfeillä koristeltu graniittinen obeliski, joka on peräisin muinaisesta Egyptistä. Se on toinen kahdesta ”Kleopatran neuloina” tunnetusta obeliskista, ja sen kaksoiskappale on New Yorkin Kleopatran neula. Lontoon obeliski, johon nimityksellä useimmiten viitataan, sijaitsee Westminsterissä Thamesjoen rannalla Victoria Embankmentin varrella. == Historia == === Alkuperä === Egyptin faarao Thutmosis III pystytytti kaksi noin vuonna 1450 eaa. valmistettua obeliskia Heliopoliin kaupunkiin, jonne ne kuljetettiin Assuanin kivilouhimoilta Niiliä pitkin. Hieroglyfikirjoitukset lisättiin 200 vuotta myöhemmin Ramses II:n käskystä muistoksi hänen sotilaallisista voitoistaan. Roomalaiset siirsivät obeliskit vuonna 12 eaa. Aleksandriaan Kaisareioniin eli temppeliin, jonka Kleopatra VII oli rakennuttanut alun perin Marcus Antoniuksen muistolle. Muuta tekemistä Kleopatran kanssa obeliskeilla ei ole. Lontooseen viety obeliski kaatui myöhemmin etusivulleen, minkä ansiosta suurin osa sen hieroglyfeistä säästyi sään, tuulen ja ilkivallan tuhoilta. Britit yrittivät tuloksetta kaivaa sen esiin jo vuonna 1798. === Siirto Britanniaan === Lontoon Kleopatran neulan lahjoitti Yhdistyneen kuningaskunnan kuninkaalle Yrjö IV:lle vuonna 1820 Egyptin käskynhaltija Muhammad Ali kunnianosoituksena amiraali Nelsonin ja Sir Ralph Abercrombyn sotilaallisille voitoille ranskalaisista Egyptissä. Valtavan obeliskin siirto Lontooseen oli kuitenkin huomattavan hankalaa ja obeliski jäikin Aleksandriaan vielä 58 vuodeksi. Siirto tuli mahdolliseksi vuonna 1877, kun kuuluisa lääkäri sir William James Erasmus Wilson lahjoitti murskausuhan alla olleen obeliskin siirtoon puntaa, joka nykyrahaksi muutettuna vastasi yli euroa. Projektin käytännön toteutus annettiin John Dixon -nimiselle insinöörille. Obeliskin ympärille rakennettiin sylinteri, joka sitten lastattiin sitä varten erityisesti valmistettuun Cleopatra-proomuun. Proomua hinannut Olga-alus joutui kuitenkin Biskajanlahdella myrskyyn, joka johti kuuden merimiehen kuolemaan. Peläten uppoavan proomun vievän Olgan mukanaan syvyyksiin, kapteeni määräsi hinausvaijerin irroitettavaksi. Proomu ei kuitenkaan uponnut, vaan ajelehti merellä kunnes skotlantilainen höyrylaiva Fitzmaurice löysi sen jo seuraavana päivänä. Fitzmauricen miehistö sai korjattua proomua sen verran, että se saatiin hinattua Espanjan Ferroliin. Lopulta englantilainen hinaaja Anglia kuljetti proomun perille Lontooseen, jonne se saapui 17. tammikuuta 1878. Nykyisellä paikallaan se on seissyt 12. syyskuuta 1878 lähtien. Tapauksen ja yleisen egyptiläismystiikan vuoksi jotkut ovat pitäneet obeliskia kirottuna ja pahaenteisenä; sen luona on muun muassa sanottu tapahtuvan huomattavan paljon itsemurhia. == Lähteet == == Aiheesta muualla == Luokka:Grade I -luokan rakennukset City of Westminsterissä Luokka:Muinaisen Egyptin obeliskit
Järvenpään jäähalli

K-Rauta areena eli Järvenpään jäähalli on rakennettu vuonna 1990 ja siellä on 1 312 katsomopaikkaa, joista kaikki ovat istumapaikkoja. Hallin yhteyteen valmistui vuonna 2013 laajennusosa, jossa on harjoituskaukalo sekä muita liikuntatiloja. Halli oli vuoden 2006 kevääseen asti Mestiksessä pelanneen Järvenpään Haukkojen kotihalli, jolloin sen nimi oli ST1-areena. Haukkojen edustustoiminnan loputtua hallissa pelaavat nykyisin Haukkojen juniorit. == Lähteet == Luokka:Suomen jäähallit Jäähalli Jäähalli Luokka:Pajala (Järvenpää)
Australaasia

Australaasia on eliömaantieteellinen alue, johon kuuluu Australia, Oseania, Uusi-Guinea ja Indonesian itäiset saaret. Sen erottaa orientaalisesta eläinmaantieteellisestä alueesta niin sanottu Wallacen linja, joka kulkee Filippiinien eteläpuolitse Borneon ja Sulawesin sekä Balin ja Lombokin välistä. Poliittisissa ja kulttuurisissa yhteyksissä termiä Australaasia käytetään harvoin, sillä alueeseen kuuluu hyvin erilaisia valtioita. Aiemmin Australaasiaksi kutsuttiin Australian ja Uuden-Seelannin muodostamaa yhteisjoukkuetta eräissä urheilukilpailuissa. == Lähteet == == Aiheesta muualla == Luokka:Eliömaantiede Luokka:Australian maantiede Luokka:Indonesian maantiede Luokka:Papua-Uuden-Guinean maantiede
Kokonaisveroaste

Kokonaisveroaste eli bruttoveroaste (lyhyesti veroaste) on kansantalouden tunnusluku, joka mittaa julkisyhteisöjen keräämien verojen ja veronluonteisten pakollisten maksujen suhdetta bruttokansantuotteeseen.Taloustiedon taloussanasto, Taloustieto r.y. 1987, ISBN 951-628-145-1. Hakusana bruttoveroaste.Veroaste Suomessa kokonaisveroaste oli 43,2% vuonna 2021. Veroaste oli Suomessa korkeimmillaan 45,8% vuonna 2000. Sen jälkeen veroaste on laskenut ja Valtiovarainministeriön mukaan vuoteen 2027 mennessä se saattaa laskea edelleen 41,5 prosenttiin. Matala veroaste ei riitä kattamaan julkisen talouden menoja. Jaakko Kiander arvioi, että jos Suomen veroaste olisi pysynyt vuoden 2016 tasolla eli 44 prosentissa, julkisen talouden tulot olisivat noin 8 miljardia euroa suuremmat kuin ne todellisuudessa ovat vuonna 2023. Silloin valtiontalous voisi olla lähellä tasapainoa ja julkinen talous kokonaisuudessaan jopa ylijäämäinen. Merkittävin veroastetta alentanut tekijä on ollut työnantajan sosiaalivakuutusmaksujen lasku, joka johtuu työnantajan sosiaalivakuutusmaksujen siirrosta palkansaajien maksettavaksi vuoden 2016 kilpailukykysopimuksessa. Kun palkansaajien sosiaalivakuutusmaksut nousivat, verotettava tulo pieneni ja samalla pieneni tuloverokertymä. Toinen merkittävä muutos on ollut valmisteverotuottojen lasku, kun siirtymä sähköautoihin on laskenut autoveron ja polttoaineverojen tuottoja. Veronmaksajat eivät kuitenkaan ole verotuksen keventymisestä juuri hyötyneet, sillä vaikka esimerkiksi sähköautoja verotetaan vähemmän, ne ovat vastaavasti kalliimpia valmistaa kuin polttomoottoriautot. Vuonna 2010 kokonaisveroaste Suomessa oli EU-maiden kuudenneksi korkein. Mukaan lukien sosiaaliturvamaksut Suomen kokonaisveroaste oli tuolloin 42,1 %. Korkein kokonaisveroaste, sosiaaliturvamaksut mukaan lukien, oli Tanskassa 47,6 %. Matalin kokonaisveroaste oli Latviassa 27,1 %. EU-maiden keskiarvo oli 35,6 %. == Katso myös == * Nettoveroaste == Lähteet == Luokka:Taloustieteen käsitteet Luokka:Verotus
Marie Byrdin maa

Marie Byrdin maa on Etelämantereella oleva alue, joka sijaitsee Tyynenmeren eteläpuolella sekä Rossin jäälautan ja Rossinmeren itäpuolella. Alueen itäraja kulkee suunnilleen Rossin jäälautan pohjukasta Eights Coast -rannikolle. Marie Byrdin maan nimesi tutkimusmatkailija ja kontra-amiraali Richard E. Byrd vaimonsa kunniaksi vuonna 1929 tutkiessaan alueen luoteisosaa. Marie Byrdin maa on karu jopa Etelämantereen olosuhteisiin nähden, mistä johtuen suurinta osaa alueesta ei ole mikään valtio vaatinut itselleen. Pinta-alaltaan 1 610 000 km² laajuinen Marie Byrdin maa on suurin tällainen alue maapallolla. Etelämantereen korkein tulivuori, 4 285 metriä korkea Mount Sidley sijaitsee Marie Byrdin maalla. Se on kilpitulivuori, joka kuuluu lähes täysin jäätikön peittämään Executive Committee Range -vuorijonoon. Vuonna 2013 julkaistun tutkimuksen mukaan Mount Sidleyn lähellä, 1,2 kilometrin paksuisen jääkerroksen alla on aktiivinen tulivuori. Se huomattiin ensimmäisen kerran vuosina 2010 ja 2011, kun jään alla havaittiin seismistä toimintaa. == Tutkimusasemat == Antarktisista tutkimusasemista alueella toimivat Neuvostoliiton Russkaja vuosina 1980–1990 sekä Yhdysvaltojen Byrd, joka oli toiminnassa 1957–1972, mutta jonka lähistöllä sijaitsee 2000-luvulla avattu kesäisin toimiva tutkimusasema Byrd Surface Camp. Russkaja sijaitsee Amundseninmeren rannikolla (koordinaatit ) ja Byrd sisämaassa (koordinaatit ). Byrdin asemalla suoritettiin vuonna 1968 ensimmäinen koko Etelämantereen jääkuoren läpäissyt kairaus. == Lähteet == == Aiheesta muualla == Luokka:Etelämantereen maantiede
Fiat G.59

Fiat G.59 oli italialainen, yksitasoinen, kokometallirakenteinen hävittäjä- ja jatkokoulutuskone. Konetta valmistettiin sekä yksi- että kaksipaikkaisina versioina Italian ilmavoimien koulutuskäyttöön. Syyrian ja Argentiinan ilmavoimat käyttivät konetta myös hävittäjänä ja hävittäjäpommittajana. Fiat G.59-koneita valmistettiin eri versioina noin 200 kappaletta. == Kehitys == Fiat Aviazionen pääsuunnittelija Giuseppe Gabrielli kehitti G.59:n jatkokoulutuskoneeksi, jota voitaisiin tarpeen vaatiessa käyttää myös operatiivisissa tehtävissä. Suunnittelun pohjana oli toisen maailmansodan aikainen hävittäjäkone Fiat G.55. Fiat G.59 erosi edeltäjästään voimalaitteen osalta, Fiat RA 1050-moottori vaihtui englantilaisvalmisteiseen Rolls-Royce Merlin 500/20-moottoriin. Ensimmäinen prototyyppi tunnettiin projektinimellä Fiat G.55M ja se oli koottu tehtaan varastoon jääneistä Fiat G.55:n komponenteista. Prototyyppi rakennettiin kaksipaikkaiseksi, ja sen moottorina oli Packard Merlin (mm. P-51D Mustang-hävittäjän moottori), teholtaan 1 590 hv. Koneen ensilento lennettiin 4. maaliskuuta 1949. Ensilento osoitti voimalaitteen vaihdon onnistuneeksi, koneen suoritusarvot olivat odotetun kaltaiset ja sarjatuotanto voitiin aloittaa. == Käyttöhistoria == Ensimmäiset sarjakoneet saapuivat Italian ilmavoimien lentokoulun käyttöön Lecceen vuonna 1950. Koneita käytettiin 1950-luvulla taitolentokoulutukseen sekä välityyppinä ennen suihkukonekalustoon siirtymistä. Italian ilmavoimien siirtyessä uudempiin konetyyppeihin osa jäljellä olevista koneista myytiin Syyriaan ja Argentiinaan, jotka olivat jo aiemmin ostaneet vientiversioita G.59 2A ja 2B. == Museokoneita == Fiat G.59-koneita on museoituna tai lentokuntoisena useita. == Versiot == === Prototyypit === *G.59M, Packard Merlin-moottorilla varustettu, ensilento 4. maaliskuuta 1949. *G.59 3A, suunnistuskoulutuskone, vain prototyyppi rakennettiin. === Tuotantoversiot === *G.59 1A, yksipaikkainen esisarjakone, rakennettiin 15 kappaletta, palveluskäyttöön 1950. *G.59 1B, kaksipaikkainen esisarjakone, rakennettiin 15 kappaletta, palveluskäyttöön 1950. *G.59 2A, yksipaikkainen vientiversio, aseistuksena 4 Hispano-Suiza 20 mm tykkiä sekä pommiripustimet. 30 rakennettiin, joista 26 myytiin Syyriaan ja 1 Argentiinaan. *G.59 2B, kaksipaikkainen vientiversio, 19 rakennettiin, Syyria osti 4 konetta. *G.59 4A, yksipaikkainen tuotantoversio, näkyvyyden parantamiseksi pullistettu ns. kuplakuomu ja matalampi takarunko, rakennettiin 30, joista 20 Italian ilmavoimille. *G.59 4B, kaksipaikkainen tuotantoversio kuplakuomulla, 85 rakennettiin. == Tekniset tiedot (G.59 4A)== == Lähteet == * G59 Luokka:Italialaiset hävittäjälentokoneet Luokka:1940-luvun hävittäjälentokoneet
Gorki

Gorki (ven. Горки tai Горький) voi tarkoittaa seuraavia asioita: *Gorki (Горки) eli Horki, kaupunki Valko-Venäjän Mahiljoun alueella *Gorki (Горький), Nižni Novgorodin kaupungin nimi Venäjällä vuosina 1932–1990 *Gorki (Горки), kylä ja maalaiskunta Venäjällä Novgorodin alueen Soltsyn piirissä *Gorki (Горки), kylä ja maalaiskunta Venäjän Jamalin Nenetsian Šuryškaryn piirissä *Gorki (Горки), taajama Kivennavan maalaiskunnassa Venäjän Leningradin alueen Viipurin piirissä *Maksim Gorki, neuvostovenäläinen kirjailija *Maksim Gorki, Neuvostoliiton laivaston risteilijä
Bazooka

Bazooka on yhdysvaltalaisten toisen maailmansodan aikana kehittämä rakettiperiaatteella toimiva, 57 mm ontelokranaattia käyttävä sinko. Aseessa yhdistettiin Henry Mohauptin aiemmin kehittämä M6-onteloraketti eversti Leslie A. Skinnerin ja luutnantti Edward G. Uhlin kehittämään raketinheittimeen.Pohjois-Kymenlaakson asehistoriallinen yhdistys Bazookaa käytti kahden hengen miehistö. Saksalaiset kehittivät panssarikauhunsa vuonna 1943 Tunisiassa sotasaaliiksi saamiensa bazookojen pohjalta. == Versiot == Bazooka M1 Ensimmäinen tuotantomalli, joka koostuu yksiosaisesta putkesta, raketin ajopanos sytytettiin pariston voimalla. Tätä mallia jaettiin amerikkalaisille joukoille Pohjois-Afrikan maihinnousua varten. Joukkoja ei kuitenkaan ollut mitenkään koulutettu aseen käyttöön maihinnousun tapahtuessa. Amerikkalaisen kenraalin tarkastaessa joukkoja Tunisian rintamalla 1943 hän ei kyennyt löytämään yhtään tapausta, jossa ase olisi pysäyttänyt vihollisen panssarivaunun. Bazookan jako joukoille keskeytettiin toukokuuhun 1943 asti.Green, Michael; Green, Gladys (2000), Weapons of Patton's Armies, sivut 38–39. Bazooka M1A1 Toinen tuotantomalli, joka koostui myös yksiosaisesta putkesta. Sisilian maihinnousua varten kehitetty uusi malli, jossa käytettiin uutta parannettua M6A1-rakettia. M1A1-mallilla tuhottiin neljä keskiraskasta panssarivaunua ja Tiger I uskomattoman onnekkaalla osumalla jossa raketti osui ajajan luukkuun. Bazooka M9 Kolmas tuotantomalli, joka koostui kaksiosaisesta putkesta ja käytti M6A3-kranaattia. Aseen avotähtäin oli muutettu optiseksi tähtäimeksi. Koska paristot olivat osoittautuneet epäluotettaviksi M9A1-malliin tuli liipaisimella toimiva magneetto. Ase osoittautui Korean sodan Osanin taistelussa täysin kykenemättömäksi pysäyttämään jopa T-34-85.Bill McCarthy, Telegram from former members of Task Force Smiths to President Reagan about the failure of the 2.36 inch bazooka and the need for effective infantry antitank weapons. in Eagle (New York, NY), vol. 7, nº 3, Command Publications, Inc., 1987-02, p. 8. Osasyynä saattoi olla taistelukärkien herkkyys kosteudelle ja niiden vuosien varastointi. M20 Super Bazooka Toisen maailmansodan lopulla Bazooka suunniteltiin täysin uudelleen. Taistelukärjeksi tuli suurempi 90-millinen M28A2. Sodan jälkeiset budjettileikkaukset estivät aseen laajemman leviämisen, ja Korean sodassa yhdysvaltalaiset käyttivät pääasiassa vanhoja M9/M9A1-malleja ja M6A3-raketteja. Korean sodassa M20 osoittautui tehokkaaksi kaikkia neuvostovalmisteisia vaunuja vastaan. Kiinalaiset saivat aseita sotasaaliksi ja kehittivät siitä kopion nimellä Type 51. ==Lähteet== * Pohjois-Kymenlaakson asehistoriallinen yhdistys ===Viitteet=== Luokka:Panssarintorjuntasingot Luokka:Korean sota Luokka:Yhdysvaltain toisen maailmansodan sotilaskalusto
Työväen Akatemia

Työväen Akatemia on vuonna 1924 perustettu Kauniaisissa toimiva yli 300-paikkainen kansanopisto. Opetus painottuu yhteiskuntatieteellisiin, humanistisiin, käyttäytymistieteellisiin ja kulttuurisiin aineisiin sekä kieliin korkeakoulutasolla. Opintojen kautta voi pyrkiä korkeakouluun ja monet opintokokonaisuudet vastaavat oppiaineiden yliopistotason perusopintoja. Akatemia tekeekin tiivistä yhteistyötä avoimen yliopiston kanssa. Kansanopistolla on tiiviit kansainväliset suhteet Eurooppaan. Opisto on myös mukana humanistisen ammattikorkeakoulun (HUMAK) toiminnassa. ==Opetusohjelma== Opiston kasvatusohjelma pohjautuu demokratian, tasa-arvon sekä opetuksen tieteenomaisuuden periaatteisiin. Opistossa annetaan opetusta seuraavissa opetusohjelmissa: * draamakasvatus * historia * kasvatustiede * kauppatiede * kehitysmaatutkimus * kirjoittaminen * kulttuurihistoria * näyttelijäntaide * oikeustiede * poliittinen historia * psykologia * sosiaalitieteet (sosiologia, yhteiskuntapolitiikka, sosiaalityö) * teatteritaiteen tuntemus * valtio-oppi * yleinen kirjallisuustiede ==Historiaa== Opiston perustivat vuonna 1924 Väinö Voionmaa ja joukko muita akateemisesti koulutettuja sosialidemokraatteja. Voionmaa toimi akatemian esimiehenä eli johtokunnan puheenjohtajana 1933–1947. Työväen Akatemian suunnittelu alkoi 1921 ja suunnitelmien toteuttamiseksi perustettiin kannatusyhditys, jossa merkittävä osa oli Työväen Sivistysliitolla. Esikuvina olivat englantilaiset ja ruotsalaiset kansankorkeakoulut. Työläisnuorisolle haluttiin isänmaallis-kristillisten, talonpoikaisten kansanopistojen vastapainoksi tarkoitettu oppilaitos. Tiloja haettiin pääkaupunkiseudun tuntumasta, mutta ostoyritykset kariutuivat usein poliittisista syistä, kun myyjille selvisi, että ostajat olivat sosialisteja. Ehdolla olivat muun muassa Tuusulan Vanhankylän kartano, Tuusulan reservikasarmi, Kytäjän kartano Hyvinkäällä, vapaaherra Willy von Bonsdorffin huvila Pukinmäen pysäkin lähellä, Viikin kartano ja Kellokosken kartano Mäntsälässä. Lopuksi kannatusyhdistys sai ostettua Kauniaisista Villa Pelanderin rakennusmestari Koskivirralta, joka oli ostanut sen Pelanderin perikunnalta sijoitusmielessä. Kauppahinta oli 510 000 markkaa, eli nykyrahassa noin 170 000 euroa. Suurehko summa saatiin kokoon osakepääomalla, kansanopistojen valtionavulla ja tupakkatehdas Rettigin 200 000 markan lahjoituksen avulla. Työväen Akatemian avajaiset pidettiin 2. marraskuuta 1924 Kauniaisissa. Akatemian ensimmäisenä esimiehenä oli tohtori Julius Ailio.Työväen Akatemian avajaiset eilen, Suomen Sosialidemokraatti, 03.11.1924, nro 256, s. 1, Kansalliskirjaston digitaaliset aineistot. Viitattu 09.11.2024 == Lähteet == == Aiheesta muualla== * Työväen Akatemian verkkosivut * Lauri Haarla : Työväen Akatemia. Eräitä vaikutelmia, Suomen Kuvalehti, 05.11.1927, nro 45, s. 32, Kansalliskirjaston digitaaliset aineistot Luokka:Suomen kansanopistot Luokka:Kauniaisten oppilaitokset Luokka:Kauniaisten rakennukset ja rakennelmat
Atal Bihari Vajpayee

Atal Bihari Vajpayee (, 25. joulukuuta 1924 Gwalior, Madhya Pradesh – 16. elokuuta 2018Atal Bihari Vajpayee, former Prime Minister, passes away at 93) oli intialainen poliitikko, joka on toiminut maansa pääministerinä kahteen otteeseen, ensin vuonna 1996 ja toistamiseen 13. lokakuuta 1998 – 19. toukokuuta 2004. Vajpayee edusti hindunationalistista Intian kansanpuoluetta ja on puolueen merkittävin vaikuttaja. Hän on vaikuttanut Intian parlamentissa vuodesta 1957. Intiassa opintonsa suorittanut Vajpayee tunnetaan myös runoilijana, sillä hän on julkaissut runokokoelman. Vajpayee oli naimaton, mutta hänellä on kaksi adoptoitua tytärtä. == Lähteet == == Aiheesta muualla == Luokka:Intian pääministerit Luokka:Rajya Sabhan jäsenet Luokka:Lok Sabhan jäsenet Luokka:Intian kansanpuolueen poliitikot Luokka:Vuonna 1924 syntyneet Luokka:Vuonna 2018 kuolleet
Matti Oja

Matti Oja (20. toukokuuta 1865 Nivala – 16. maaliskuuta 1934 Nivala) oli suomalainen maanviljelijä ja yhteiskunnallinen vaikuttaja, joka toimi erinäisissä luottamustoimissa kotikunnassaan Nivalassa. Oja oli Maalaisliiton Oulun läänin eteläisestä vaalipiiristä valittu kansanedustaja vuosina 1919–1922. Eduskunnassa Nivala toimi lakivaliokunnan, työväenasiain- ja suuren valiokunnan jäsenenä. ==Aiheesta muualla== * Matti Oja KirjastoVirman sivuilla * Luokka:Kansanedustajat Luokka:Suomen Keskustan poliitikot Luokka:Nivalan kaupunginvaltuutetut Luokka:Oulun läänin eteläinen vaalipiiri Luokka:Vuonna 1865 syntyneet Luokka:Vuonna 1934 kuolleet
Nō-teatteri

__NOTOC__ Nō-teatteri on japanilaisen musiikkiteatterin keskeinen muoto, joka on muotoutunut jo 1300-luvulla. Sen draama esitetään runonlaulantaa muistuttavana rytmisenä esityksenä, joka muistuttaa jonkun verran oopperaa, mutta ei ole varsinaista musiikkia. Näyttelijät käyttävät naamioita. Nō- teatterin näytelmät voidaan jakaa viiteen kategoriaan : # Jumal- eli jatkonäytelmät () # Soturinäytelmät () # Nais- eli peruukkinäytelmät () # Sekalaiset- eli neljännet näytelmät () # Lopetus eli Paholaisnäytelmät () Näyttelijöitä on neljää tyyppiä, ja roolihahmoja kahdeksaa päätyyppiä: * shitekata on yleisin näyttelijätyyppi. Hänellä voi olla erilaisia rooleja, kuten ** shite – tarinan sankari ** tsure – sankarin kaveri ** jiutai – 6–8 hengen kuoro ** koken – näyttämöavustaja * wakikata esiintyy pelkästään wakin rooleissa – shiten vastanäyttelijänä * kyōgenkata esiintyy kyōgen- välinäytelmissä varsinaisten nō-näytösten välillä * hayashikata eli muusikko soittaa jotain nō-näytelmän neljästä instrumentista. thumb|Teatterin näyttämö Nō-teatterin teatterirakennuksen malli vakiintui 1500-luvun lopulla. Sen näyttämö on korotettu ja neliönmuotoinen, noin 5,5 metriä leveä, ja joka nurkassa on pylväät, joiden varassa on katto. Näyttämön takana on orkesteri ja vieressä kuoro. Näyttämöltä pukuhuoneeseen vie silta, jota pitkin esiintyjät pystyvät tekemään näyttäviä sisääntuloja ja poistumisia näyttämöltä. Yleisöä mahtuu harvoin enempää kuin 500. == Katso myös == * kabuki * bunraku ==Lähteet== * === Viitteet === ==Aiheesta muualla== * Nō-näytelmien libettoja * Nō-yhdistys Luokka:Japanilainen teatteri Luokka:Seulonnan keskeiset artikkelit
Cinderella Man

Cinderella Man on Ron Howardin ohjaama elokuva nyrkkeilijä James J. Braddockista. Elokuvan nimi tulee Braddocin kutsumanimestä Cinderella Man, suomeksi Tuhkimomies. Yhdysvaltojen Suuren laman aikaan Braddock nousee ennalta selvästä altavastaajan asemasta voittoon ja siten kansan sankariksi, tuhkimomieheksi. == Juoni == Braddock on aluksi lupaava kevyen raskaan sarjan nyrkkeilijä mutta muutaman tappion jälkeen hän joutuu luopumaan nyrkkeilystä. Suuren laman aikaan Braddock työskentelee erinäisissä palkollistöissä elättääkseen kolmilapsista perhettään. Hän haaveilee edelleen paluusta nyrkkeilykehiin. Viime hetken peruutuksen ansiosta hän saa uuden mahdollisuuden. Vastaansa hän saa maailman ranking-kakkosen, kun managerit suunnittelevat hänen olevan vain harjoitteluvastus. Braddock kuitenkin hämmästyttää kaikkia voittamalla ottelun ja saa lopulta vastaansa Max Baerin maailmanmestaruusottelussa. Luokka:Vuoden 2005 yhdysvaltalaiset elokuvat Luokka:Yhdysvaltalaiset draamaelokuvat Luokka:Nyrkkeilyelokuvat Luokka:Yhdysvaltalaiset elämäkertaelokuvat Luokka:Ron Howardin ohjaamat elokuvat Luokka:Akiva Goldsmanin käsikirjoittamat elokuvat Luokka:Universal Picturesin elokuvat Luokka:SAG-palkitut elokuvat
Oliver Twist

Oliver Twist on englantilaisen Charles Dickensin vuonna 1838 kirjoittama romaani pienestä orpopojasta. == Juoni == Tuntematon nainen synnyttää köyhäintalossa poikalapsen, mutta kuolee ennen kuin ehtii paljastaa henkilöllisyytensä. Vastasyntyneelle annetaan nimeksi Oliver Twist, ja koska kukaan ei tunnu olevan kiinnostunut hänestä, hän joutuu orpokotiin. Yhdeksän vuoden kuluttua Oliver siirretään takaisin köyhäintaloon, missä hän ei kuitenkaan ehdi kauan olla, ennen kuin joutuu hautausurakoitsija Mr. Sowerberryn oppipojaksi. Oliver ei viihdy hautausurakoitsijankaan luona pitkään, vaan jouduttuaan hankaluuksiin, hän karkaa Lontooseen ja löytää itsensä karismaattisen Faginin rosvoretkueen leivistä, taskuvarkaan arveluttavasta ammatista. Konnanhommat eivät oikein hyväsydämelliseltä Oliverilta luonnistu, ja hän päätyykin Mr. Brownlowin hoteisiin matkalle kohti parempaa elämää. Perässä roikkuu myös mystinen Mr. Monks, joka tuntuu kantavan erityistä huolta siitä, ettei Oliverin todellinen henkilöllisyys tulisi koskaan ilmi. == Elokuvia == Carol Reed on tehnyt kirjan tarinan pohjalta Oscar-palkitun elokuvamusikaalin Oliver! Kirjan pohjalta on tehty myös Roman Polańskin ohjaama vuonna 2005 valmistunut elokuva Oliver Twist, sekä Disneyn 1988 julkaisema animaatioelokuva Oliver ja kumppanit. Oliver!-musikaalista on tehty myös teatteriesitys, jota esitetään Suomessakin. == Kirjallisuutta == * == Aiheesta muualla == * Oliver Twist. David Perdue's Charles Dickens Page. * Ruth Richardson: Finally identified, the real Oliver Twist workhouse reveals stories more brutal than even Dickens dared tell. Daily Mail 25.3.2011. Luokka:Charles Dickensin teokset Luokka:Englantilaiset romaanit Luokka:Vuoden 1838 kirjat Luokka:Seulonnan keskeiset artikkelit
Ukonkaivos

Ukonkaivos on omakotitalo- ja rivitaloasumiseen suunnattu kyläalue Oulussa Haukiputaan kirkonkylän välittömässä läheisyydessä Kiiminkijoen rannalla. Haukiputaan kirkonkylän palvelut ovat kävelymatkan päässä, eikä alueella ole omia päivittäistavarakauppoja. Liikunta-alueet sekä liikunta- ja uimahalli Jatuli sijaitsevat Ukonkaivoksen ja kirkonkylän rajalla. Luokka:Haukipudas (kaupunginosa)
Empire

Empire tarkoittaa ainakin seuraavia asioita: * empiretyyli, arkkitehtuurin ja sisustuksen tyyli ja tyylikausi * Empire, brittiläinen aikakauslehti * Imperiumi (engl. Empire), Antonio Negrin ja Michael Hardtin poliittis- filosofinen, aikalaisdiagnostinen teos vuodelta 2000 * Empire, yhdysvaltalainen televisiosarja vuodelta 2015 == Musiikki == * Empire, Queensrÿche-yhtyeen albumi vuodelta 1990 ** ”Empire”, albumin nimikkokappale ja single * Empire, Circle-yhtyeen albumi vuodelta 2004 * Empire, Kasabian- yhtyeen albumi vuodelta 2006 == Pelit == * Empire-niminen tietokonepeli: ** Empire-sotastrategiapelisarjan osa: *** Empire, vuonna 1972 julkaistu peli *** Empire, jonka ensimmäinen versio julkaistiin 1977 *** Empire: Wargame of the Century (1987) *** Empire Deluxe (1993) *** Empire Earth (2001) ** Empire, Goodgame Studiosin julkaisema valtiosimulaattoripeli * Empire, yksi Warhammer- pelin armeijoista.
Typikon

Typikon-sanalla on ortodoksisessa kirkossa kaksi eri merkitystä. Se tarkoittaa: * luostarin sisäisiä sääntöjä sekä * jumalanpalvelusjärjestystä Jälkimmäinen merkitys on yleisempi. Typikon on kirja, joka sisältää ohjeet ortodoksisen kirkkovuoden kierrossa toimitettavien eri jumalanpalvelusten rituaalien toimitusjärjestyksestä eli kuinka ortodoksisessa jumalanpalveluksissa tulee toimia. == Katso myös == * Minea * Triodion * Pentekostarion == Aiheesta muualla == * Typikon / Ortodoksi.net Luokka:Liturgiset tekstit (ortodoksit) Luokka:Ortodoksisen kirkon käytännöt
Junayksikkö

Junayksikkö on moottorijuna, joka muodostuu moottorivaunuista ja niiden liitevaunuista, jotka on tarkoitettu liikennöimään kiinteästi toisiinsa kytkettyinä. Junayksiköitä voidaan yleensä kytkeä yhteen kaksi tai useampia, ajosuuntaan etumaisesta ohjaamosta ajettavaksi junaksi. Suomessa aktiivisessa käytössä olevia moottorijunia, jotka koostuvat junayksiköistä ovat lähiliikenteen sähkömoottorijunat eli pääkaupunkiseudun lähiliikenteeseen tarkoitetut paikallisliikenteen sähkömoottorijunat Sm1, Sm2, Sm4, Sm5, Helsingin metrojunat sekä suurten kaupunkien väliseen liikenteeseen tarkoitetut Sm3 Pendolino -junat ja Helsingin ja Pietarin välisen liikenteen Sm6 Allegro. Tämän lisäksi käytöstä poistuneet Dm8 ja Dm9 olivat dieselmoottorijunayksiköitä. Luokka:Rautatiekalusto
Ylätyyli

Ylätyyli on kielenkäytön tapa, jossa käytetään vanhahtavia, usein arvokkailta kuulostavia sanoja. Ylätyyli on tavallista arkista asiatyyliä juhlavampaa kielenkäyttöä. Siinä käytetään ylätyylisiä sanoja.ÄI4 - Teksti, tyyli ja konteksti Otavan Opisto, Internetix, viitattu 4.11.2017, Archive.org Esimerkiksi sana "venhe" on sanan "vene" ylätyylinen muoto. Samoin lause "lähdetään katsomaan, mitä pojat tekevät" voidaan ilmaista ylätyylissä esimerkiksi sanomalla "lähtekäämme katsastamaan poikain koitoksia". Ylätyylin ja normaalin puhe- tai kirjoituskielen välillä ei vallitse varsinaista käännettävyyttä, mutta ylätyylisiä sanoja on kuitenkin niin paljon, että teksti on yleensä haluttaessa muunnettavissa ylätyyliseksi. Suomen kielessä vanha runokieli perustuu hyvin pitkälle ylätyylisiin sanoihin. On huomattavaa, että kaikki vanhat ja käytöstä poistuneet sanat eivät suinkaan edusta ylätyyliä, vaan saattavat olla esimerkiksi vanhoja rahvaanomaisia termejä. "Virvoitusjuoma" on hyvin tunnettu esimerkki nykyäänkin käytössä olevasta käsitteestä, jossa on säilynyt ylätyylinen sävy. ==Lähteet== * ===Viitteet=== Luokka:Kielenhuolto
Alatyyli

Alatyyli on karkeuksia sisältävä kielellinen ilmaisutyyli.Perussanakirja, Kotus, 1997 Esimerkkejä alatyylisistä sanoista ovat kaikki kirosanat ja muut vulgaareina pidetyt ilmaisut kuten haistattelut, käsitteet kuten persaukinen (rahaton), perseennuolija (mielistelijä), kusetus (huijaaminen), panetus ja vitutus, seksuaalisiin toimintoihin viittaavat hässiä, nussia ja runkata, sekä ihmisestä käytettyinä yleensä eläimiin viittaavat ilmaisut kuten narttu, tiine ja kiima. Alatyylin käyttöä sille sopimattomissa paikoissa pidetään loukkaavana. ==Katso myös== * Ylätyyli ==Lähteet== * ===Viitteet=== Luokka:Kielenhuolto luokka:Käytös- ja tapatieto
Mihail Kogălniceanun lentoasema

Mihail Kogălniceanun lentoasema palvelee Constanțan kaupunkia Romaniassa. Se sijaitsee 26 kilometrin päässä Constantasta koilliseen. Siellä sijaitsee lentotukikohta, jota yhdysvaltalaiset käyttivät tukikohtanaan lennättäessään materiaalia Irakin sotaa varten. Myöhemmin sveitsiläinen lehti Sonntag Blick esitti, että CIA:lla olisi lentotukikohdassa salainen vankila. Lentotukikohdan komentaja kiisti asian, mutta Euroopan neuvoston työryhmä alkoi tutkia asiaa. == Lähteet == == Aiheesta muualla == *Maailman lentokentät *Lentokentän verkkosivu Luokka:Romanian lentoasemat
Shirley Bassey

Shirley Veronica Bassey (s. 8. tammikuuta 1937 Cardiff, Wales, Yhdistynyt kuningaskunta) on brittiläinen laulaja. Hänen isänsä oli kotoisin Nigeriasta, äiti puolestaan oli britti. Bassey aloitti uransa 1950-luvulla ja hänet tunnetaan muun muassa James Bond -elokuvien 007 ja Kultasormi (1964), Timantit ovat ikuisia (1971) ja Kuuraketti (1979) tunnuskappaleiden laulajana. == Varhainen elämä == Shirley on Henry Basseyn ja Eliza Jane Startin kuudesta lapsesta nuorin. == Ura == Bassey on musiikkiuransa ohella Unescon rauhanlähettiläs. == Lähteet == == Aiheesta muualla == Luokka:Walesilaiset laulajat Luokka:Vuonna 1937 syntyneet Luokka:Elävät henkilöt
Državna himna Bosne i Hercegovine

Državna himna Bosne i Hercegovine () on Bosnia ja Hertsegovinan kansallislaulu. Hymni tunnetaan myös alkuperäisellä nimellää Intermeco ("Välisoitto"). Se hyväksyttiin käyttöön 10. helmikuuta 1998, yhdessä tasavallan uuden lipun kanssa. Intermeco korvasi vanhemman Jedna i Jedinan, jota arvosteltiin siitä, että se ei ota huomioon monikansallisen maan serbi- ja kroaattivähemmistöjä. Laulun on säveltänyt Dušan Šestić. Laululla ei ole virallisia sanoja. Helmikuussa 2009 Bosnia-Hertsegovinan parlamentin asettama komissio hyväksyi laulun säveltäjän Dušan Šestićin ja Benjamin Isovicin laatimat bosniankieliset sanat. Näitä ei ole kuitenkaan hyväksytty maan hallituksessa eikä parlamentissa, joten niillä ei vielä ole virallista asemaa. ==Laulun ehdotetut sanat bosniaksi== Ti si svjetlost duše Vječne vatre plam Majko naša zemljo Bosno Tebi pripadam U srcu su tvoje Rijeke, planine Plavo more Bosne i Hercegovine Ponosna i slavna Zemljo predaka Živjećeš u srcu našem Dov'jeka Pokoljenja tvoja Kazuju jedno: Mi idemo u budućnost Zajedno ! == Aiheesta muualla == * Intermeco MP3-tiedostona Luokka:Kansallislaulut Luokka:Bosnia ja Hertsegovinan musiikki